Histoire d'O (film)
<s>Histoire d'O (), u Jugoslaviji prikazan pod naslovom Priča o djevojci O, je francusko-zapadnonjemačko-kanadski erotski film snimljen 1975. godine u režiji Justa Jaeckina.</s><s>Predstavlja prvu i najpoznatiju ekranizaciju istoimenog romana Anne Desclos (originalno objavljenog pod pseudonimom Pauline Réage).</s><s>Naslovna protagonistica, čiji lik tumači Corinne Cléry je fotografkinja koju njen ljubavnik uvlači u svijet sadomazohističkih igara.</s><s>Radnja prikazuje kako je šalje u zamak gdje kao seksualna robinja mora ispunjavati najbizarnije i najizopačenije želje članovima tajnog društva.</s>

<s>Histoire d'O, napravljen u jeku seksualne revolucije, je originalno trebao režirati znameniti art filmaš Alejandro Jodorowsky.</s><s>Od projekta je odustao zbog svađe s producentom Alanom Kleinom (a zbog koje će njegovi mnogo poznatiji filmovi, kao El Topo, decenijama biti nedostupni publici).</s><s>Klein je na kraju bio prisiljen prodati autorska prava, te je novi film režirao Just Jaeckin, poznat po velikom uspjehu erotskog filma Emmanuelle iz 1974. godine.</s><s>On je originalno glavnu ulogu ponudio uglednoj glumici Brigitte Fosey, ali je ona na kraju odustala ne pristajući da se na filmu pojavljuje gola.</s><s>Mlada Cléry nije imala takvih skrupula, te joj je film donio popularnost i nakratko status jednog od seks simbola francuske kinematografije 1970-ih.</s>

<s>Paralelno s Histoire d'O u SAD je snimljena neslužbena "tvrda" pornografska ekranizacija pod naslovom The Story of Joanna.</s>

<s>Uloge
 Corinne Cléry ...</s><s>O
 Udo Kier ...</s><s>René
 Anthony Steel ...</s><s>Sir Stephen
 Jean Gaven ...</s><s>Pierre
 Li Sellgren ...</s><s>Jacqueline
 Christiane Minazzoli ...</s><s>Anne-Marie
 Alain Noury ...</s><s>Ivan
 Martine Kelly ...</s><s>Therese
 Jean-Pierre Andréani ...</s><s>Eric, maître
 Gabriel Cattand ...</s><s>Zapovjednik
 Henri Piégay ...</s><s>Maître
 Florence Cayrol ...</s><s>Yvonne</s>

<s>Izvori</s>

<s>Vanjske veze
 All about Story of O</s>

<s>Francuski filmovi
Zapadnonjemački filmovi
Kanadski filmovi
Erotski filmovi
Romantični filmovi
Dramski filmovi</s>

